Metodické usmernenie č. MF/021178/2016-31 zo dňa 14.11. 2016
k postupu účtovania úhrad súvisiacich s poplatkami

Štátne rozpočtové organizácie a štátne príspevkové organizácie vedú účtovníctvo v zmysle zákona č. 431/2002 Z. z. o účtovníctve v znení neskorších predpisov a na základe Opatrenia MF SR č. 16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení neskorších predpisov (ďalej len „Opatrenie“).

Poplatky a úhrady platené na základe osobitných predpisov, napr. zákon č. 145/1995 Z. z. o správnych poplatkoch, zákon č. 340/2012 Z. z. o úhrade za služby verejnosti poskytované RTVS, a iné, sa účtujú na účte 538 – Ostatné dane a poplatky. Na tomto účte sa vykazujú poplatky a úhrady hradené hotovostným alebo bezhotovostným platobným stykom za úkony orgánov štátnej správy, vyšších územných celkov, obcí a ostatných inštitúcií, ktoré v zmysle osobitných predpisov vykonávajú činnosti súvisiace s vyberaním poplatku alebo úhrady. Hotovostné úhrady poplatkov sú maximálne do výšky 300,00 Eur za úkon. Poplatky a úhrady sú príjmom štátneho rozpočtu, rozpočtu VÚC/obce, podľa toho, kto vybral poplatok alebo úhradu a vykonal plnenie.  
Predmetom poplatkov sú úkony a konania správnych orgánov. Výška poplatkov je uvedená v sadzobníku správnych poplatkov, ktorý tvorí prílohu osobitných predpisov, napríklad: elektronický podpis, vydanie pasu, hospodárska súťaž, vydávanie povolení súvisiacich s bezpečnosťou a ochranou zdravia, udelenie súhlasu v súvislosti s ochranou životného prostredia, vydanie licencie, zápis držiteľa motorového vozidla, stavebné povolenia, a pod. 

Úhrada poplatkov za služby, t. z. nie za úkony definované v osobitných predpisoch, účtuje organizácia na účte
518 – Ostatné služby. Ide napríklad o služby poštovné, telekomunikačné, vodné a stočné a podobne. 
     
Príklady:
1.Úhrada poplatkov
Popis účtovného prípadu	MD	D	
1.	Úhrada poplatku za vykonanie úkonu 	538	21x/22x	
2.	Predpis záväzku z poplatku predpísaného inštitúciou na základe zákona (odvoz odpadu, znečistenie ovzdušia, RTVS...)	538	345	

2. Úhrada za odvoz odpadu
V prípade účtovanie poplatku za odpad, môžu nastať dva prípady:
1.	Obec vyrubuje poplatok za odvoz odpadu v zmysle zákona č. 79/2015 Z. z. o odpadoch a o zmene a doplnení niektorých zákonov na základe rozhodnutia. V takomto prípade sa účtuje o poplatku na účte 538 – Ostatné dane a poplatky. 
2.	Firma, ktorá vykonáva odvoz odpadu a služby s tým spojené fakturuje za služby – v takomto prípade sa účtuje na účte 518 – Ostatné služby

Popis účtovného prípadu	MD	D	
1.	Predpis poplatku za odvoz odpadu vyrubeného na základe rozhodnutia obce
	538	345	
2.	Predpis záväzku na základe faktúry za službu (odvoz odpadu), ktorú vykonáva dodávateľ služby na základe zmluvného vzťahu medzi obcou a dodávateľom služby  v zmysle zákona 
3.	Úhrada faktúry	518

321	321

21x/22x	

3. Úhrada za nákup diaľničnej známky na území SR a v zahraničí
Nákup diaľničnej známky na území SR sa účtuje na účet 538 – Ostatné dane a poplatky. Nákup diaľničnej známky alebo úhradu mýtneho v zahraničí účtuje organizácia na účte 518 – Ostatné služby.     

Popis účtovného prípadu	MD	D	
1.	Úhrada za nákup diaľničnej známky na území SR	538	21x/22x	
2.	Nákup diaľničnej známky alebo úhrada mýtneho v zahraničí 
	518	21x/22x	

 Dátum: 	14.11.2016

Vypracoval: 	Ing. Bibiana Jobbágyová
		odbor legislatívy a súhrnného výkazníctva štátu
		tel. 02/59 58 32 36

Schválil:  		Ing. Ladislav Zakhar, PhD.
		odbor legislatívy a súhrnného výkazníctva štátu
		tel. 02/59 58 32 22

		Ing. Miriam Majorová, PhD.   
		riaditeľka odboru legislatívy  a súhrnného výkazníctva štátu